label_title: Svetovno prvenstvo v hokeju na ledu 1978
label_desc: Svetovno prvenstvo v hokeju na ledu 1978 je bilo petinštirideseto Svetovno prvenstvo v hokeju na ledu. Potekalo je med 10. marcem in 14. majem 1978 v Pragi, Češkoslovaška (skupina A), Beogradu, Jugoslavija (skupina B) in Las Palmasu, Španija (skupina C). Zlato medaljo je osvojila sovjetska reprezentanca, srebrno češkoslovaška, bronasto pa kanadska, v konkurenci štiriindvajsetih reprezentanc, sedemnajstič tudi jugoslovanske, ki je osvojila šestnajsto mesto in prvič izpadla v skupino C. To je bil za sovjetsko reprezentanco petnajsti naslov svetovnega prvaka.